הלל פבזנר

הרב הלל פֶּבְזְנר (ביידיש: פעווזנער; כ"ט בשבט תרפ"ב, 27 בפברואר 1922 - ד' בתשרי תשס"ט, 3 באוקטובר 2008) היה רב, פוסק, ומנהיג יהודי בצרפת. כיהן כרבם של חסידי חב"ד בצרפת במשך 55 שנים, וכאב"ד ועד רבני ליובאוויטש בצרפת. ייסד את בית הספר היהודי-תורני הראשון בפריז לאחר מלחמת העולם השנייה. נולד במינסק, רוסיה הסובייטית (כיום בלארוס), בנם הבכור של הרב אברהם ברוך והרבנית אלטא. אביו היה מנהיגם הרוחני של חסידי חב"ד בעיר מינסק ומרבני העיר - שלוחו של הרבי הריי"צ למינסק. אמו היא בתו של הרב מנחם מענדל הילביץ, רב בעיירה זמבין שהיה חתנו של רבי אברהם סגל-לנדא מזמבין, מצאצאי החכם צבי ומחסידי הרבי ה"צמח צדק". בהיותו ילד בן 8, בשנת תר"צ (1930), נעצר אביו על ידי השלטונות הסובייטיים עקב פעילותו הדתית לשימור וחיזוק היהדות, וגורש מהעיר לגלות למשך שנתיים. משפחתו עברה להתגורר בבית הורי אמו בעיר סנובסק, ולאחר שחרורו עברו לחרקוב, שם חזר אביו לעסוק בפעילות יהודית והיה חבר במחתרת החסידית. בשנת תרצ"ט (1939) נעצר אביו שוב באשמת "חבר במחתרת קלריקלית אנטי סובייטית" ונידון לחמש שנות גלות במחוז קזיל ארדא (אנ') בקזחסטן, שם הסתלק בשנת ה'ת"ש, כשהוא בן חמישים שנה. למד בישיבות תומכי תמימים ברוסיה גרמניה וצרפת בשנים תרצ"ו-תרצ"ח ובשנים תש"ה-תש"ח. שנות נעוריו עברו עליו בלימוד תורה בישיבות תומכי תמימים חב"ד המחתרתיות. מפאת רדיפות השלטון הסובייטי, נדדו התלמידים מעיר לעיר. תחילה למד בעיר ברדיצ'ב, שם למד גם אחיו שלום דובער (שנרצח כעבור זמן על ידי הנאצים). מברדיצ'ב נדד לז'יטומיר ומשם לוורונז'. בימי מלחמת העולם השנייה נמלט יחד עם חסידי חב"ד רבים לסמרקנד. בתום המלחמה יצא עם משפחתו מברית המועצות והגיע לעיר בענסהיים, ומשם למחנה העקורים פוקינג שבגרמניה, שם למד בישיבת תומכי תמימים שנפתחה במקום בראשות הרב אברהם אליהו פלוטקין. בתקופה זו, סייע בארגון הברחתם של חסידי חב"ד מגבולות ברית המועצות, הן ברוסיה והן בפראג. לאחר תקופה קצרה בפראג, חזר לספסל הלימודים בפוקינג. בשנת תש"ז הגיע לפריז ולמד שם בישיבת תומכי תמימים. הוסמך לרבנות על ידי הרב שניאור זלמן גרליק, הרב נחום שמריהו ששונקין והרב אברהם אליהו פלוטקין. בחנוכה תש"ט נשא לאשה את עשקא, בתם של סלאווא ור' אריה דוב איידלמאן מחשובי חסידי חב"ד שברחו מרוסיה. לאחר נישואיו כיהן כמשגיח בישיבת תומכי תמימים ליובאוויטש בעיירה ברינואה. לאחר תקופה עבר לתפקיד מגיד שיעור בישיבה, תפקיד בו שימש עד שנת תשל"ט, במשך כשני עשורים. לצד בקיאות בש"ס ובפוסקים, התמצא גם במדעים שונים. בשנת תשי"ג, לאחר הגירתו של הרב זלמן שמעון דבורקין (אנ') מפריז לניו יורק מונה לרב קהילת חב"ד בצרפת. בשנת תשכ"ב (1962) התמנה לרב בית הכנסת "זיביצן" ברחוב ראזיע בפריז. בשנת תשמ"ח (1988), עם התרחבות הקהילות החב"דיות בצרפת, הוקם ועד רבני ליובאוויטש בצרפת, כשהרב פבזנר עומד בראשו ומכהן כאב בית הדין. בתחילת שנות החמישים לאחר הגעתו לצרפת החל במתן כשרות לחלב ישראל. עם השנים הלך והתפתח לכדי מערכת כשרות ענפה. בשנת תשל"א 1971 התחיל לראשונה במתן הכשר על יין בורדו ויינות נוספים. שיטתו בכשרות בעניין חליבה הייתה מחמירה. הוא סבר כי בחליבה לא ניתן לסמוך על משגיח ש"יוצא ונכנס" (כלומר, מגיע לכמה רפתות זה אחרי זה). לדבריו, הדבר הועיל רק בימים עברו, שהגוי לא יכניס בהמות טמאות או חלב טמא, מחשש שיתפס בידי המשגיח, אולם בזמננו הם יכולים לעדכן זה את זה בטלפון. פעל גם בבניין מקוואות. לאחר נפילת מסך הברזל נסע למדינות חבר העמים ופעל שם לבניית מקוואות טהרה. הרב פבזנר היה ממייסדי וחבר נשיאות של מרכז רבני אירופה. בשנת תשכ"ה הקים את מוסד החינוך "סיני" במטרה להעניק חינוך יהודי שורשי לילדים היהודים בפריז. לימים הפך "סיני" לאחד מבתי הספר היהודיים הגדולים בפריז, המתפרס על פני 4 מבנים גדולים (הרביעי בשם "בית הלל" נוסף לאחר פטירתו) ומונה אלפי תלמידים החל מגיל גן עד לתיכון. במשך עשרות שנים כיהן כנשיא ומנהל המוסדות. בתשרי תשנ"ב חנך בניין בן 7 קומות של מוסדות חינוך "סיני" לכל הגילאים, מקווה, בית חב"ד ועוד. בתשנ"ה הקים את בניין היכל מנחם, בתשס"ג הקים בניין החינוך נוסף ובו גני ילדים, בית ספר יסודי ומקצועי, כולל אברכים ועוד. נפטר בד' בתשרי תשס"ט מדלקת ריאות חריפה. בהלווייתו ספדו לו הרבנים דוד משה ליברמן, יוסף סיטרוק, דוד משאש ועוד. במהלך הלוויה הוכתר בנו הרב אברהם ברוך לממלא מקומו ברבנות. נטמן בהר הזיתים שבירושלים. ביום השלושים לפטירתו נערך במוסד "סיני" בפריז מעמד זיכרון והכתרה רשמי לבנו. בשנת 2008 זכה בעיטור לגיון הכבוד מידי נשיא צרפת ז'אק שיראק, עיטור מסדר הכבוד החשוב ביותר בצרפת. אביו הרב אברהם ברוך, משפיע ורב חסידי חב"ד במינסק, ולאחר מכן בחרקוב. דודו (אחי אמו) הרב אלתר הילביץ, מעורכי האנציקלופדיה התלמודית. אחיו שלום דוב־בער, נרצח בידי הנאצים בשנות נעוריו. בנו הרב אברהם ברוך, רב קהילת חב"ד בפריז, צרפת. חתנו הרב יחיאל מנחם מנדל קלמנסון, ראש ישיבת תומכי תמימים בברינואה בנו הרב יוסף יצחק, מנהל מוסדות החינוך "סיני" בפריז חתנו הרב יחזקאל נפרסטק, משלוחי הרבי בפריז בנו הרב מנחם מענדל, שליח הרבי בז'נבה, שווייץ חתנו הרב חיים סלונים, (נכדו של הרב עזריאל זליג סלונים) שליח הרבי בדיז'ון זמן שקיעת החמה לדעת רבינו הזקן, קובץ יגדיל תורה, כח, ברוקלין תשל"ט, באתר אוצר החכמה תשובה בנוגע למקום הנחת תפילין-של-יד, קרית מלך רב, צד, קרית־גת תשעה, באתר אוצר החכמה מום באוזן בכור - ביאור שיטת אדמו"ר הזקן מקושיות החזון אי"ש, מנחם משיב נפשי, ב, צרפת, אב תשנ"ז, באתר אוצר החכמה (צפייה חופשית – מותנית ברישום) בענין תיקוני מקוואות - מקוה ע"ג מקוה, תיקוני מקוואות לפי תקנת רבותינו, תשנ"ח, באתר היברובוקס כתמים בבגדי צבעונים, מנחם משיב נפשי, א, צרפת, ניסן תשנ"ז, באתר אוצר החכמה (צפייה חופשית – מותנית ברישום) תשובה ע"ד הצלת נפשות באנטבה, וע"ד נס פורים, המאור, רלה, ברוקלין תשל"ז, באתר היברובוקס תשובה ע"ד הצלת נפשות באנטבה, וע"ד נס פורים (השמטה), המאור, רלו, ברוקלין תשל"ז, באתר היברובוקס חילוק מלאכות וחטאות, ויהי בישורון מלך, אירופה תשמ"ב, באתר אוצר החכמה (צפייה מוגבלת למנויים) נער הכותב בימין ויתר המלאכות בשמאל, קובץ יגדיל תורה, לח, ברוקלין תשמ"א, באתר אוצר החכמה בענין מוסיף על חמצו, תפארת שניאור זלמן, תשע"ו, באתר אוצר החכמה (צפייה חופשית – מותנית ברישום) קונטרס בעניין קיום מצווה העשויה שלא כדרכה, בעריכת בנו הרב אברהם ברוך פבזנר, פריז, תשע"א בענין מין עולשין למרור, שו"ת ושב ורפא, באתר אוצר החכמה (צפייה חופשית – מותנית ברישום) על ספרו של הרב יחיאל מנחם מנדל קלמנסון, אפיקי מים על ספרו של הרב ישראל יוסף זאלדאן, ויאמר ישראל על ספרו של הרב יוסף יצחק מאיר טייכטל, פלגי מים על הספר סדר מכירת חמץ לפי תקנת רבותינו על סדרת הספרים של הרב יחיאל מנחם מנדל קלמנסון, מי טל על ספרו של הרב שמואל הורביץ, שבח יקר על ספרו של הרב רפאל אייפרס, שו"ת ושב ורפא קריית החינוך "בית הלל", הרביעית במספר של מוסד "סיני" בפריז, נקראת על שמו. הקומפלקס, הכולל מעונות יום ופעוטונים, בית ספר יסודי, ועוד, נחנך בשנת תשע"ד. שניאור ברגר, 'הרב הלל פבזנר', בתוך: המשפיע שלא חזר, עמוד 108–119, תשע"א. יצחק גנזבורג, ספר התמימים, כרך א, קה"ת הרב שלום דובער לוין, תולדות חב"ד ברוסיה הסובייטית, הוצאת קה"ת, תשמ"ט. אגרות מרבי יוסף יצחק שניאורסון, אדמו"ר הריי"צ, ומרבי מנחם מנדל שניאורסון, הרבי מליובאוויטש דוד זקליקובסקי, הרב הלל פבזנר – קווים לדמותו, חב"ד אורג, 2008 (באנגלית) חיים רבינוביץ, ראיון נדיר עם הגאון רבי הלל פבזנר שליט"א, "הנעשה והנשמע", ביטאון מרכז רבני אירופה, אלול תשס"ו - ספטמבר 2006 ישראל פינחס טירנואר, רבני צרפת מספרים על הגאון החסיד רבי הלל פבזנר זצ"ל, "הנעשה והנשמע", חשון-כסלו תשס"ט שניאור ברגר, הגאון החסיד הרב הלל פבזנר זצ"ל, בית משיח, ערב חג הסוכות תשס"ט, עמוד 58 דוד זקליקובסקי, הרבי לרב הלל: גם אני מופנם מטבעי (באנגלית) ימים מקדם, מכתבים מיצחק שלמה פבזנר אל אחיו ר' הלל מתקופת לימודיו בישיבת חב"ד בניו–יורק בין השנים תש"י–תשי"א (1951–1950) הגאון החסיד רבי הלל פבזנר זצ"ל, ידיעה בעיתון המודיע על פטירת הרב בוגרי הישיבה במרוקו לומדים בכיתת הרב הלל פבזנר בישיבת תומכי תמימים בברינואה, תולדות חב"ד במרוקו, באתר אוצר החכמה (צפייה חופשית – מותנית ברישום) נואם בטקס הנחת אבן פינה למקווה, אלול תשמ"ח הרב הלל ורעייתו כזוג צעיר נואם בכינוס ב-770, ניו יורק תשמ"ח התוועדות י"ט כסלו תשנ"ב, פריז [1] עם פרופסור באַרוק, הרב שמואל אזימוב, הרב שלאמע והרב בנימין גורודצקי בהתוועדות י"ט כסלו, שנות הכ"פים(?) זאת חנוכה תשמ"ו בסיור בבית הספר "סיני" עם הרב מרדכי אליהו, תשמ"ה חנוכת הבית בבית הספר "סיני", ל"ג בעומר תשמ"ה (תמונה מס' 1), (תמונה מס' 2), בהשתתפות הרב הראשי לצרפת הרב שמואל סירא, שגריר ישראל בצרפת מר עובדיה סופר, ראש עיריית פריז מר ז'אק שיראק, הרב הראשי לפריז הרב אברהם גולדמן, מנהל המפלגה הסוציאליסטית מר ליונל ז'וספן, ועוד בכינוס השלוחים העולמי, ניו יורק נואם בכינוס השלוחים העולמי, תש"נ חמיו, הרב אריה דוב איידלמן מצגת מתמונות הרב הלל פבזנר, סרטון באתר יוטיוב מצגת מתמונות הרב הלל פבזנר (2), סרטון באתר יוטיוב מאסף תורני בענייני כשרות המזון והשגחה, מרכז רבני אירופה, אדר תש"ע במעמד מרגש: הוכתר הרב אברהם ברוך פעווזנר ● גלריה אתר שטורעם חשון תשס"ט